ثنا جاوید

ثنا جاوید ایک پاکستانی اداکارہ ہیں۔ ثنا نے 2018ء کے سب سے بلاک بسٹر ٹیلی ویژن ڈرامہ خانی میں "صنم خان" نامی مرکزی کردار ادا کیا تھا، اس میں ان کے مقابل اداکار فیروزخان تھے۔ ثنا نے 2017ء میں سماجی مزاحیہ فلم "مہرو النساء وی لو یو" سے اپنی فلمی زندگی کا آغاز کیا تھا جس میں ان کے مقابل اداکار دانش تیمور تھے۔ 2018ء میں پاکستان کی مشہورِ تفریحی ویب سائٹ "سمتھنگ ہاوٹ" نے ثنا جاوید کو پاکستانی ٹیلی ویژن کی بہترین اداکارہ قرار دیا تھا۔

پیشہ وارانہ زندگی 
ثنا جاوید نے اپنی پیشہ ورانہ زندگی کا آغاز ٹی وی اشتہارات میں بطور ماڈل کیا، انہوں نے 2012ء کی سیریز "میرا پہلا پیار" میں معاون کردار کے طور پر اداکاری کا آغاز کیا اور اسی سال ڈراما شہر ذات میں بھی ایک چھوٹا سا کردار ادا کیا۔ 2016ء میں زاہد احمد کے مقابل رومانوی ڈراما "ذرا یاد کر" میں ایک مخالف کردار (ماہ نور) کے بعد مقبول ہوئی۔

انہوں نے 2017ء میں ایک سماجی مزاحیہ فلم "مہر النساء وی لو یو" سے فلمی میدان میں قدم رکھا، اس میں ان کے مقابل اداکار دانش تیمور تھے۔ اسی سال انہیں بلال اشرف کے ساتھ "رنگ ریزہ" میں مرکزی کردار کے لیے پیشکش کی گئی، انھوں نے حامی بھر لی اور دستخط بھی کر دیا تھا، لیکن پھر بعد میں کچھ وجوہات کی بنا پر اپنے آپ کو اس سے الگ کر لیا اور منع کر دیا۔ اس کے بعد 2017-2018ء کے سب سے مشہور پاکستانی ڈراما خانی میں مرکزی کردار کیا، اس ڈراما کے بعد مقبولیت و شہرت کی بلندیوں پر پہنچ گئی اور وسیع پیمانے پر ان کے کردار کو پسند کیا گیا۔ "رسوائی" میں سمیرا کا کردار ادا کرنے پر پاکستانی انٹرنیشنل اسکرین ایوارڈ نے انھیں بہترین ٹیلی ویژن اداکارہ کا ایوارڈ دیا ہے۔

حوالہ جات 

1993ء کی پیدائشیں
اردو سنیما میں اداکارائیں
اکیسویں صدی کی پاکستانی اداکارائیں
بقید حیات شخصیات
فضلا جامعہ کراچی
ویکی ڈیٹا سے مطابقت رکھنے والی مختصر تفصیل
حیدرآبادی نژاد پاکستانی شخصیات